
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 9 

13 Ιανουάριου 2012 


ΔΙ ΑΚΗΡΥΞΕ ΙΣ 

(ΐ) 

ΔΗΜΟΣ ΑΛΕΞΑΝΔΡΕΙΑΣ 
Αριθμ. 682 

1. Ο Δήμος Αλεξάνδρειας, προκηρύσσει ανοιχτό δια¬ 
γωνισμό για την ανάθεση της «Προμήθειας και Εγκα¬ 
τάστασης Συστήματος Τηλεχειρισμού, Τηλελέγχου και 
Παρακολούθησης Διαρροών του πόσιμου νερού της 
ΔΕΥΑ Αλεξάνδρειας», με προϋπολογισμό 792.900 ΕΥΡΩ 
πλέον ΦΠΑ. 

2. Οι ενδιαφερόμενοι μπορούν να παραλάβουν τα 
συμβατικά τεύχη του διαγωνισμού (Διακήρυξη, Συγ¬ 
γραφή Υποχρεώσεων κ.λπ.) από την έδρα του Δήμου 
οδός Εθν. Αντιστάσεως 42, Αλεξάνδρεια 59300, μέχρι 
τις 27/02/2012 και ώρα 11:00 πμ. Η διακήρυξη διατίθεται 
δωρεάν και η μελέτη με κόστος 40,00 €. 

Πληροφορίες στο τηλέφωνο 2333350160, ΡΑΧ επικοι¬ 
νωνίας 2333023625, αρμόδια υπάλληλος για επικοινωνία: 
Κωταίδου Σ. 

3. Ο διαγωνισμός θα διεξαχθεί στις 05/03/2012, ημέρα 
Δευτέρα ώρα 11:00 πμ. και το σύστημα υποβολής προ¬ 
σφορών είναι με αξιολόγηση προσφορών σύμφωνα με 
την διακήρυξη. 

4. Στο διαγωνισμό γίνονται δεκτοί 

1. Όλα τα αναγνωρισμένα φυσικά ή νομικά πρόσωπα, 
ημεδαπά ή αλλοδαπά που ασκούν επάγγελμα σχετικό με 
το δημοπρατούμενο αντικείμενο, παρέχοντες εχέγγυα 
άρτιας εκτέλεσης, εγγεγραμμένοι στο οικείο Επιμελη¬ 
τήριο ή Επαγγελματική Ένωση. 

2. Ενώσεις κατασκευαστών ή/και προμηθευτών που 
υποβάλλουν κοινή προσφορά 

3. Συνεταιρισμοί κατασκευαστών ή/και προμηθευτών 

Σε περίπτωση που ο προσφέρων αποτελεί ένωση ή 

κοινοπραξία φυσικών ή/και νομικών προσώπων απαι¬ 
τείται συμφωνητικό μεταξύ των μελών της Ένωσης/ 
Κοινοπραξίας όπου συστήνεται η Ένωση/Κοινοπραξία, 
αναγράφεται και οριοθετείται με σαφήνεια το τμήμα 
των εργασιών που αναλαμβάνει κάθε μέλος τηςΈνωσης/ 
Κοινοπραξίας, αναγράφεται το ποσοστό συμμετοχής 
του κάθε μέλους στην αξία της προμήθειας, δηλώνε¬ 
ται ένα μέλος ως υπεύθυνο για το συντονισμό και τη 
διοίκηση όλων των Μελών της Ένωσης/Κοινοπραξίας, 
ορίζεται κοινός εκπρόσωπος τηςΈνωσης/Κοινοπραξίας 


για τη συμμετοχή στο διαγωνισμό και την εκπροσώπηση 
της έναντι της αναθέτουσας αρχής, ο οποίος θα εξου¬ 
σιοδοτείται να υπογράφει για λογαριασμό τηςΈνωσης/ 
Κοινοπραξίας τα έγγραφα της προσφοράς καθώς και 
κάθε άλλο σχετικό με το διαγωνισμό έγγραφο. 

Στο συμφωνητικό θα πρέπει να προβλέπεται ότι τα 
μέλη τηςΈνωσης/Κοινοπραξίας ευθύνονται έκαστος, 
έναντι της Αναθέτουσας Αρχής, αλληλεγγύως και εις 
ολόκληρο για την υλοποίηση της προμήθειας. 

Για την περίπτωση κοινοπραξιών προμηθευτών, τα 
μέλη της Κοινοπραξίας ευθύνονται απέναντι στο Δήμο 
Αλεξάνδρειας εις ολόκληρο για κάθε υποχρέωση που 
απορρέει από τη σύμβαση ή από το νόμο. Σημειώνεται 
ότι οι ενώσεις προμηθευτών εφόσον γίνουν ανάδοχοι 
του διαγωνισμού υποχρεούται να περιληφθούν την νο¬ 
μική μορφή της κοινοπραξίας. 

Απαράβατοι όροι νια τη συμμετοχή στο διαγωνισμό 
των παραπάνω διαγωνιζομένων είναι: 

α) Η σύμπραξη με οίκο κατασκευής ή αντιπροσώ¬ 
πευσης εξοπλισμού Προγραμματιζόμενων Λογικών 
Ελεγκτών (Ρ.ΕΌ) και συστημάτων τηλελέγχου & τηλε¬ 
χειρισμού 5ΩΑΩΑ διαχείρισης ύδρευσης. Η σύμπραξη 
αυτή θα επιβεβαιώνεται με ιδιωτικό συμφωνητικό, όπου 
θα αναφέρεται ρητά ότι η προμήθεια των υλικών και 
συστημάτων θα γίνει από τον οίκο του παραπάνω συ¬ 
στήματος αυτοματισμού. 

Ο κατασκευαστής Ρ.ΕΌ. θα διαθέτει επί ποινή απο¬ 
κλεισμού: 

• Σύστημα διασφάλισης ποιότητας κατά 180 9001 ή 
ισοδύναμο πιστοποιημένο από επίσημο οργανισμό. 

Ο κατασκευαστής του λογισμικού 3ΩΑΩΑ θα πρέπει 
επί ποινή αποκλεισμού: 

• Να διαθέτει σύστημα διασφάλισης ποιότητας κατά ΙδΟ 
9001 ή ισοδύναμο, πιστοποιημένο από επίσημο οργανισμό. 

β) Η σύμπραξη με οίκο ανάπτυξης λογισμικού εφαρ¬ 
μογών και λογισμικού επικοινωνιών. Η σύμπραξη αυτή 
θα επιβεβαιώνεται με ιδιωτικό συμφωνητικό, όπου θα 
αναφέρεται ρητά ότι η ανάπτυξη του λογισμικού, η με¬ 
λέτη και η θέση σε λειτουργία, θα γίνει από τον οίκο 
ανάπτυξης λογισμικού. 

Ο Οίκος Ανάπτυξης Λογισμικού θα διαθέτει επί ποινή 
αποκλεισμού: 

• Σύστημα διασφάλισης ποιότητας κατά ΙδΟ 9001 ή 
ισοδύναμο πιστοποιημένο από επίσημο οργανισμό για 
μελέτη, σχεδίαση και ανάπτυξη λογισμικού. 

• Εμπειρία ότι έχει εκτελέσει τα τελευταία πέντε 
χρόνια μια τουλάχιστον σύμβαση έργου Τηλελέγχου- 
Τηλεχειρισμού δικτύων ύδρευσης με προϋπολογισμό 
τουλάχιστον ίσο με το ήμισυ του προϋπολογισμού του 
δημοπρατούμενου αντικειμένου. 

γ) Οι παραπάνω οίκοι Ανάπτυξης Λογισμικού εφαρ¬ 
μογών και λογισμικού επικοινωνιών, κατασκευής ή αντι¬ 
προσώπευσης εξοπλισμού Προγραμματιζόμενων Λογικών 
Ελεγκτών (Ρ.Ε.Ο) και συστημάτων τηλελέγχου & τηλεχει¬ 
ρισμού δΟΑϋΑ διαχείρισης ύδρευσης δύνανται να συνερ¬ 
γαστούν με περισσότερους του ενός υποψηφίους. 

δ) Ο διαγωνιζόμενος θα διαθέτει επί ποινή αποκλει¬ 
σμού σύστημα διασφάλισης ποιότητας 130 9001 ή ισο¬ 
δύναμο πιστοποιημένο από επίσημο οργανισμό. 

ε) Επισημαίνεται ότι οι παραπάνω συμπράξεις και τα αντί¬ 
στοιχα ιδιωτικά συμφωνητικά δεν απαιτούνται όταν στο 
διαγωνισμό συμμετέχει για το α, ο ίδιος ο οίκος κατασκευής 
Ρ.ί.0 ή ο αντιπρόσωπός του και συστημάτων τηλελέγχου 
& τηλεχειρισμού και για το β ο ίδιος ο οίκος ανάπτυξης 
λογισμικού εφαρμογών & λογισμικού επικοινωνιών. 

στ) Η προσκόμιση βεβαίωσης τραπεζών για την πι- 
στοληπτική ικανότητα της διαγωνιζόμενης επιχείρη¬ 
σης. Επαρκεί ως απόδειξη πιστοληπτικής ικανότητας 
έγγραφο τράπεζας που δηλώνει ότι συνεργάζεται με 
τον προσφέροντα και θα εξετάσει την αίτησή του για 
χρηματοδότηση αν και εφόσον αναδειχθεί ανάδοχος. 
Επαρκής θεωρείται η δανειοληπτική ικανότητα όταν 
ανέρχεται σε ποσοστό 50% του προϋπολογισμού με 
ΦΠΑ της παρούσας προκήρυξης για την οποία υποβάλ¬ 
λεται προσφορά. 

ζ) Η προσκόμιση υπεύθυνης δήλωσης του διαγωνι- 
ζόμενου για το ολικό ύψος του κύκλου εργασιών της 
επιχείρησης για τις τρεις (3) τελευταίες οικονομικές 
χρήσεις (έτη 2008, 2009, 2010) συνοδευόμενες από αντί¬ 
στοιχους ισολογισμούς, συναρτήσει της ημερομηνίας 
δημιουργίας του συμμετέχοντα ή έναρξης των δρα¬ 
στηριοτήτων του (εφόσον είναι διαθέσιμες οι πληρο¬ 
φορίες για τον εν λόγω κύκλο εργασιών). Αθροιστικά ο 
κύκλος εργασιών για τις δηλούμενες οικονομικές χρή¬ 
σεις (2008+2009+2010) πρέπει να είναι μεγαλύτερος 
του 1.000.000 €. 

5. Για τη συμμετοχή στο διαγωνισμό απαιτείται η 
κατάθεση εγγυητικής επιστολής ύψους 48.764 ΕΥΡΩ 
με ισχύ τουλάχιστον πέντε (5) μηνών, μετά την ημέρα 
διεξαγωγής του διαγωνισμού. Ο χρόνος ισχύος των 
προσφορών είναι 120 ημέρες. 

6. Το έργο χρηματοδοτείται από το Επιχειρησιακό 
Πρόγραμμα «Μακεδονίας-Θράκης 2007-2013». Η πράξη 
συγχρηματοδοτείται από το Ευρωπαϊκό Ταμείο Περιφε¬ 
ρειακής Ανάπτυξης. Προκαταβολή δε θα χορηγηθεί. 

7. Το αποτέλεσμα της δημοπρασίας θα εγκριθεί από 
την Οικονομική Επιτροπή του Δήμου Αλεξάνδρειας. 

Αλεξάνδρεια, 10 Ιανουάριου 2012 

Ο Δήμαρχος 
ΦΩΤΙΟΣ ΔΗΜΗΤΡΙΑΔΗΣ 

-♦- 

( 2 ) 

ΝΟΜΟΣ ΚΟΡΙΝΘΙΑΣ 
ΔΗΜΟΣ ΛΟΥΤΡΑΚΙΟΥ-ΑΓ. ΘΕΟΔΩΡΩΝ 

Αριθμ. 265 

Ο Δήμος Λουτρακιού - Αγ. Θεοδώρων διακηρύσσει 
δημόσια ανοικτή δημοπρασία για την επιλογή αναδό- 


χου κατασκευής έργου και με σύστημα προσφοράς με 
επιμέρους ποσοστά έκπτωσης για την εκτέλεση του 
έργου:«Δημοτική οδοποιία Λουτρακίου-Περαχώρας», 
προϋπολογισμού «227.642,00» € και συμπεριλαμβανο¬ 
μένου του Φ.Π.Α. 23% εξ € 52.357,66 ανερχομένου στο 
συνολικό ποσό των 279.999,66 το οποίο θα χρηματο¬ 
δοτηθεί από ΣΑΤΑ. 

Ο διαγωνισμός θα διεξαχθεί την 31η Ιανουάριου 2012 
ημέρα Τρίτη και ώρα 09:30 π.μ. (10:00 π.μ λήξη παραλαβής 
προσφορών) στα γραφεία της Τεχνικής Υπηρεσίας του 
Δήμου Ιάσονος & Εθν. Αντιστάσεως στο Λουτράκι. 

Στον διαγωνισμό δικαιούνται να συμμετέχουν: 

1) Μεμονωμένες εργοληπτικές επιχειρήσεις: 

α) Εγγεγραμμένες στο Μητρώο Εργοληπτικών Επι¬ 
χειρήσεων που τηρείται στη Γ.Γ.Δ.Ε. του Υ.ΠΕ.ΧΩ.ΔΕ. 
εφόσον ανήκουν για έργα κατηγορίας ΟΔΟΠΟΙΙΑΣ στις 
τάξεις Α2,1η & 2η. 

β) Προερχόμενες από κράτη-μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Π.Ο.Ε., όπου τηρού¬ 
νται επίσημοι κατάλογοι αναγνωρισμένων εργοληπτών, 
εφόσον είναι εγγεγραμμένες στους καταλόγους αυτούς 
και σε τάξη και κατηγορία αντίστοιχη με τις καλούμενες 
του Ελληνικού Μητρώου ΜΕΕΠ. 

γ) Προερχόμενες από ως ανωτέρω β' κράτη στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο από ποιοτική 
και ποσοτική άποψη. 

2) Κοινοπραξίες Εργοληπτικών Επιχειρήσεων των 
παραπάνω περιπτώσεων α, β και γ σε οποιοδήποτε 
συνδυασμό μεταξύ τους, υπό τους όρους του άρθρου 16 
παρ. 7 του Ν. 3669/08 (Κ.Δ.Ε) (κοινοπραξία στην ίδια κα¬ 
τηγορία) υπό τον όρο ότι κάθε Εργοληπτική Επιχείρηση 
θα συμμετέχει στο κοινοπρακτικό σχήμα με ποσοστό 
όχι μικρότερο του 25% της καλούμενης κατηγορίας. 

3) Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου, υπό τους όρους της παρ. 3 του άρθρου 16 του 
Ν. 3669/08 (Κ.Δ.Ε). Τ ο ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 
τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
ΦΠΑ), εφόσον δεν καλείται στη δημοπρασία, αθροίζεται 
στον προϋπολογισμό της μεγαλύτερης κατηγορίας. 

Κάθε Εργοληπτική Επιχείρηση συμμετέχει είτε μεμο¬ 
νωμένα, είτε ως μέλος ενός κοινοπρακτικού σχήματος. 
Γίνονται επίσης δεκτές και μεμονωμένες εργοληπτικές 
επιχειρήσεις ή κοινοπραξίες εργοληπτικών επιχειρή¬ 
σεων κατ εφαρμογή της παραγράφου 9 του άρθρου 
16 του Ν. 3669/08 (κύρια κατηγορία). Κατά τα λοιπά 
εφαρμόζονται οι ισχύουσες διατάξεις για τη συμμετοχή 
εργοληπτικών επιχειρήσεων σε διαγωνισμούς για την 
κατασκευή Δημοσίων Έργων. 

Εγγύηση συμμετοχής ορίζεται το ποσόν των 4.553,00€ 
κατόπιν σχετικής στρογγυλοποίησης. 

Προθεσμία περαίωσης του έργου ορίζεται σε έξι (6) 
ημερ/κούς μήνες. 

Οι διαγωνιζόμενοι πέραν της Οικονομικής προσφοράς 
και της εγγυητικής επιστολής πρέπει να προσκομίσουν 

και τα δικαιολογητικά που αναλυτικά αναφέρονται στο 
άρθρο 23 της διακήρυξης. 

Οι ενδιαφερόμενοι μπορούν να πάρουν σφραγισμένο 
έντυπο οικονομικής προσφοράς καθώς και τεύχη δη- 
μοπράτησης του έργου μέχρι και την Πέμπτη 26 Ιανου¬ 
άριου και από ώρας 08:30 έως 13:00, από τα γραφεία 
της Τεχνικής Υπηρεσίας του Δήμου (Ιάσονος & Εθν. 
Αντιστάσεως-Λουτράκι αρμόδια Μ. Μπάρτζη), με δική 
τους δαπάνη. 

Για περισσότερες πληροφορίες απευθυνθείτε στα 
γραφεία των υπηρεσιών του Δήμου μας τις εργάσιμες 
ημέρες και ώρες (αρμόδιος υπάλληλος Δήμας Γεώργιος 
τηλ. 27443-60.170). 

Λουτράκι, 4 Ιανουάριου 2012 
Ο Δήμαρχος 

ΚΩΝ/ΝΟΣ Δ. ΛΟΓΟΘΕΤΗΣ 

-♦- 

(3) 

ΓΕΝΙΚΟ ΝΟΣΟΚΟΜΕΙΟ ΧΑΝΙΩΝ 
«ΑΓΙΟΣ ΓΕΩΡΓΙΟΣ» 

Αριθμ. 172 

Το Γενικό Νοσοκομείο Χανίων «Ο ΑΓΙΟΣ ΓΕΩΡΓΙΟΣ» 
προκηρύσσει: 

Είδος διαγωνισμού: Διεθνής διαγωνισμός 
Κριτήριο Κατακύρωσης: Χαμηλότερη τιμή 
Ονομα διαγωνισμού: Διάφορες υπηρεσίες επισκευής 
και συντήρησης 
(ΟΡν 50800000-3) 

ΠΡΟΚΕΙΤΑΙ ΓΙΑ «ΣΥΝΤΗΡΗΣΗ ΗΛΕΚΤΡΟΜΗΧΑΝΟΛΟΓΙ- 
ΚΩΝ (Η/Μ) ΕΓΚΑΤΑΣΤΑΣΕΩΝ ΤΟΥ ΝΟΣΟΚΟΜΕΙΟΥ» 
Προϋπολογισμός: 700.000,00 ευρώ 
Τόπος παράδοσης: Γενικό Νοσοκομείο Χανίων «Ο 
ΑΓΙΟΣ ΓΕΩΡΓΙΟΣ» 

Γλώσσα: Ελληνική 

Ημερομηνία λήξης υποβολής προσφορών: Τρίτη 06- 
03-2012, ώρα 14.00 

Ημερομηνία αποσφράγισης προσφορών: Τετάρτη 07- 
03-2012, ώρα 10.00 

Περισσότερες πληροφορίες: Γ ραφείο προμηθειών 
Τηλέφωνο Επικοινωνίας: 28210-22306/28210-22308 
Κωδικός Φορέα για τη δημοσίευση στο Φ.Ε.Κ.: 13881 

Χανιά, 4 Ιανουάριου 2012 
Ο Διοικητής 

ΧΑΡΑΛΑΜΠΟΣ ΔΟΥΛΓΕΡΑΚΗΣ 

-♦- 

(4) 

ΔΗΜΟΣ ΠΕΙΡΑΙΑ 

Αριθμ. Διακ. 955/17/9-1-2012 
Αριθμ. 955/17 

Ο Δήμαρχος Πειραιά διακηρύσσει τις 21 Φεβρουάρι¬ 
ου 2012, ημέρα Τρίτη και ώρα 12.15 μ.μ. στο Κεντρικό 
Κατάστημα του Δήμου (I. Δραγάτση 12 Πλ. Κοραή, 7ος 
όροφος), θα γίνει ενώπιον της αρμόδιας επιτροπής 
διαγωνισμού, ανοικτός διεθνής δημόσιος μειοδοτικός 
διαγωνισμός με σφραγισμένες προσφορές, για την ανά¬ 
δειξη εταιρείας για την κάλυψη-ασφάλιση της κινητής 
και ακίνητης περιουσίας του Δήμου Πειραιά, για ένα 
έτος από την υπογραφή της σύμβασης, προϋπολογισμού 
δαπάνης συνολικών μικτών ασφαλίστρων 380.000 €. 


Στο διαγωνισμό θα γίνουν δεκτές ασφαλιστικές εται¬ 
ρείες που έχουν γι αυτό νόμιμο δικαίωμα αποδεικνυόμενο 
με έγγραφα, οι οποίες θα πρέπει να υποβάλουν στην 
Επιτροπή: 

1. Την προσφορά τους σε ξεχωριστό φάκελο, που θα 
φέρει το ονοματεπώνυμο και τη διεύθυνσή τους. Στην 
προσφορά θα αναγράφεται αθροιστικά η συνολική τιμή 
μικτών ασφαλίστρων κινητής και ακίνητης περιουσίας 
μαζί. 

2. Εγγυητική επιστολή αναγνωρισμένης Τράπεζας ή 
γραμμάτιο του Ταμείου Παρακαταθηκών και Δανείων, 
ποσού 19.000 € ως εγγύηση συμμετοχής στο διαγωνισμό, 
η οποία θα ισχύει για τουλάχιστον 180 ημέρες από τη 
διενέργεια του διαγωνισμού. 

Λοιπά δικαιολογητικά θα υποβληθούν σύμφωνα με την 
αναλυτική διακήρυξη. 

Περισσότερες πληροφορίες, και τεύχη του διαγωνι¬ 
σμού, μπορείτε να ζητήσετε από το Τμήμα Οικονομικής 
Επιτροπής (τηλ. 2132022340-5) κατά τις εργάσιμες ημέ¬ 
ρες και ώρες. Τεύχη του διαγωνισμού είναι διαθέσιμα και 
από το δημόσιο διαδικτυακό τόπο του Δήμου Πειραιά 
(ήΙΙρ://\Λ/\ΛΛΛφίι·3θυ5.ς|ον.ς|ΐ' ή ϊιΐΐρ://νννννν.ρΪΓθαεηΘΐ.ρΓ, στη 
διαδρομή «Ο Δήμος, Διοίκηση, Οικονομική Επιτροπή, 
Διαγωνισμοί»). 

Η παρούσα θα σταλεί για δημοσίευση στο Φ.Ε.Κ./τ. 
ΔΔΣ, στην Επίσημη Εφημερίδα των Ευρωπαϊκών Κοινο¬ 
τήτων και στον Ελληνικό τύπο. Τα έξοδα δημοσίευσης 
θα βαρύνουν τον ανάδοχο. 

Πειραιάς, 9 Ιανουάριου 2012 

Με ειδική εντολή Δημάρχου 
ΣΤΥΛΙΑΝΟΣ Δ. ΔΙΑΜΑΝΤΙΔΗΣ 

-♦- 

(5) 

ΙΕΡΑ ΑΡΧΙΕΠΙΣΚΟΠΗ ΑΘΗΝΩΝ 

ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΕΙΑ-ΑΠΟΣΤΟΛΗ 

Αριθμ. Διακ. 001/2012 

Η ΑΜΚΕ ΑΠΟΣΤΟΛΗ, της Ιερός Αρχιεπισκοπής Αθη¬ 
νών, προκηρύσσει Διεθνή Ανοικτό διαγωνισμό για το 
έργο «Ψηφιοποίηση του Ιστορικού Αρχείου της Ιερός 
Συνόδου και Δημιουργία-Παροχή Ηλεκτρονικών Υπηρε¬ 
σιών Προστιθέμενης Αξίας»-Υποέργο 1 της ενταγμένης 
πράξης «Ηλεκτρονικές Υπηρεσίες για την ψηφιοποίηση 
του Ιστορικού Αρχείου της Ιερός Συνόδου της Ελλάδος 
και την ενημέρωση-κατάρτιση πολιτών και κληρικών» με 
κριτήριο ανάθεσης την πλέον συμφέρουσα προσφορά 
από οικονομική άποψη προσφορά, σύμφωνα με τα κρι¬ 
τήρια που αναφέρονται στη διακήρυξη. Αντικείμενο του 
Διαγωνισμού είναι η επιλογή Αναδόχου για το Έργο, 
όπως αυτό περιγράφεται στο Α' ΜΕΡΟΣ της διακήρυξης 
του διαγωνισμού. Ταξινόμηση κατά ΟΡΝ/: 72.00.00.00-5 
(Σύμβαση Υπηρεσιών και Εξοπλισμού). Ο προϋπολογι¬ 
σμός τουΈργου ανέρχεται στο ποσό των 2.800.000,00 
Ευρώ, συμπεριλαμβανομένου ΦΠΑ 23%. Προβλέπεται 
δικαίωμα προαίρεσης έως ποσοστού 30% επί του 
αρχικού προϋπολογισμού συμπεριλαμβανομένου ΦΠΑ 
23%. Ο Ανάδοχος θα πρέπει να εγκαταστήσει και να 
παραδώσει σε πλήρη λειτουργία το σύνολο υπηρεσιών 
και υποδομών, στους χώρους του Ιστορικού Αρχείου 
της Ιερός Συνόδου της Εκκλησίας της Ελλάδος ή όπου 
αλλού κατά περίπτωση προσδιορίζεται στην παράγρα¬ 
φο Α.4.4 της διακήρυξης. Η διάρκεια της σύμβασης ή 

προθεσμία ολοκλήρωσης της παροχής των υπηρεσιών 
είναι 30 μήνες από την υπογραφή της σύμβασης. Κάθε 
ενδιαφερόμενος μπορεί να παραλαμβάνει τη διακήρυξη 
του διαγωνισμού από την έδρα της «ΜΚΟ ΑΠΟΣΤΟΛΗ», Λ 
Ήρας 8 & Δέσπως Σέχου.Τ.Κ. 117 43-Νέος Κόσμος, Τηλέ¬ 
φωνο: 0030 213 0184400-99. Ραχ: 0030 210 9246740, Τιΐΐρ:// 
νννννν.πιΚοαροδΙοΙί.ρη ΕπιαίΙ: ίηίοππ3ΐίοη@πιΙ<θ3ρο5ίοΙΙ.ς|ΐ'. 
Το πλήρες κείμενο της Διακήρυξης διατίθεται και μέσω 
του Διαδικτύου στη διεύθυνση ήίίρ://νννν\Λ/.πιΙ<θ3ρο5ΐοΙΙ.ς)Γ 
σε ηλεκτρονική μορφή. Οι υποψήφιοι μπορούν να ζητή¬ 
σουν συμπληρωματικές πληροφορίες ή διευκρινίσεις για 
το περιεχόμενο της διακήρυξης του διαγωνισμού έως 
την 23/02/2012, ημέρα Πέμπτη. Η διακήρυξη διατίθεται 
δωρεάν. Δικαίωμα συμμετοχής στο διαγωνισμό έχουν 
φυσικά ή νομικά πρόσωπα ή Ενώσεις φυσικών ή/και 
νομικών προσώπων. Η προθεσμία υποβολής των προ¬ 
σφορών στην έδρα της ΑΜΚΕ «ΑΠΟΣΤΟΛΗ» λήγει την 
01/03/2012, ημέρα Πέμπτη και ώρα 14:00. Οι προσφορές 
συντάσσονται στην ελληνική γλώσσα. Οι Προσφορές 
ισχύουν και δεσμεύουν τους υποψήφιους Αναδόχους 
για έξι (6) μήνες από την επόμενη μέρα της καταληκτι¬ 
κής ημερομηνίας υποβολής τους. Προσφορά που ορίζει 
μικρότερο χρόνο ισχύος απορρίπτεται ως απαράδεκτη. 
Η αποσφράγιση των προσφορών θα πραγματοποιηθεί 
στην έδρα της ΑΜΚΕ «ΑΠΟΣΤΟΛΗ» την ημέρα και ώρα 
που λήγει η προθεσμία υποβολής τους. Κατά την απο¬ 
σφράγιση των προσφορών επιτρέπεται να παρίστανται 
οι διαγωνιζόμενοι ή οι νομίμως εξουσιοδοτημένοι εκ¬ 
πρόσωποι τους. Για τη συμμετοχή απαιτείται η προσκό¬ 
μιση εγγυητικής επιστολής συμμετοχής ποσοστού 5% 
του προϋπολογισμού του Έργου (συμπεριλαμβανομέ¬ 
νου ΦΠΑ 23%). Συγκεκριμένα το ύψος της Εγγυητικής 
Επιστολής Συμμετοχής είναι εκατόν σαράντα χιλιάδες 
Ευρώ, (€ 140.000). Η διακήρυξη εστάλη στην Ε.Ε.Ε.Κ. την 
08/01/2012 με αριθμό αναφοράς 2012-003017. Το έργο 
χρηματοδοτείται από το Ευρωπαϊκό Ταμείο Περιφερει¬ 
ακής Ανάπτυξης και από Εθνικούς Πόρους, μέσω του 
Επιχειρησιακού Προγράμματος «Ψηφιακή Σύγκλιση» στο 
πλαίσιο του ΕΣΠΑ 2007-2013. Η σύμβαση καλύπτεται από 
τη συμφωνία περί Δημοσίων Συμβάσεων. 

Ν.Κόσμος, 9 Ιανουάριου 2012 

Ο Αρμόδιος για υπογραφή 
ΚΩΝ/ΝΟΣ ΔΗΜΤΣΑΣ 

-♦- 

( 6 ) 

ΝΟΜΟΣ ΑΙΤΩΛ/ΝΙΑΣ 
ΔΗΜΟΣ Ι.Π. ΜΕΣΟΛΟΓΓΙΟΥ 
Δ/ΝΣΗ ΤΕΧΝ. ΥΠΗΡΕΣΙΩΝ 

Αριθμ. 444/9.1.2012 

Ο Δήμος I. Π. Μεσολογγίου διακηρύττει ότι εκτίθεται 
σε μειοδοτική δημοπρασία με έγγραφες και ενσφρά¬ 
γιστες προσφορές και με κριτήριο κατακύρωσης «τη 
συμφερότερη προσφορά» το έργο «Προμήθεια μηχα¬ 
νολογικού εξοπλισμού Χ.Υ.Τ.Α. 4ης Γ.ΕΝ. Ν. Αιτωλ/νίας» 
για το Δήμο Ι.Π. Μεσολογγίου Προϋπολογισμού ΕΥΡΩ 
(665.000,00) με το ΦΠΑ σύμφωνα με την μελέτη του 
Δήμου. 

Ο διαγωνισμός θα διενεργηθεί στις 14-03-2012 ημέρα 
Τετάρτη και ώρα λήξης παραλαβής προσφορών 11:00 
π.μ. ενώπιον της αρμόδιας επιτροπής. 


Δεκτοί στον διαγωνισμό γίνονται αναγνωρισμένοι 
προμηθευτές του δημοπρατούμενου είδους εγγεγραμ¬ 
μένοι σε επαγγελματικό ή εμπορικό Επιμελητήριο και 
με τα δικαιολογητικά που απαιτούνται από το άρθρο 
7 του ΕΚΠΟΤΑ. 

Προθεσμία (4) τέσσερες μήνες από την υπογραφή 
της σύμβασης. Εγγυητική επιστολή συμμετοχής στο 
διαγωνισμό που είναι το 5% επί της συνολικής ενδει¬ 
κτικά προϋπολογισθείσης από την υπηρεσία δαπάνη, 
για το σύνολο του εξοπλισμού που συμμετέχει κάθε 
διαγωνιζόμενος. 

Περισσότερες πληροφορίες στα Γραφεία του Δήμου 
Ι.Π. Μεσολογγίου I. Μάγερ 20, κατά τις εργάσιμες ημέ¬ 
ρες και ώρες. 

I. Π. Μεσολογγίου, 9 Ιανουάριου 2012 

Ο Αντιδήμαρχος 
ΔΗΜΗΤΡΙΟΣ ΚΟΤΑΝΤΑΚΗΣ 

-♦- 

(7) 

ΠΕΡΙΦΕΡΕΙΑ ΠΕΛΟΠΟΝΝΗΣΟΥ 
ΠΕΡΙΦΕΡΕΙΑΚΗ ΕΝΟΤΗΤΑ ΑΡΓΟΛΙΔΑΣ 

Αριθμ. 23 

1. Η Περιφέρεια Πελοποννήσου-ΔΙΕΥΘΥΝΣΗ ΤΕΧΝΙ¬ 
ΚΩΝ ΕΡΓΩΝ ΠΕΡΙΦΕΡΕΙΑΚΗΣ ΕΝΟΤΗΤΑΣ ΑΡΓΟΛΙΔΑΣ, 
προκηρύσσει, σύμφωνα με την υπ’ αριθμ. 1139/2011 
απόφαση της Οικονομικής Επιτροπής, ανοικτό δημό¬ 
σιο διαγωνισμό, για την ανάθεση του έργου: «Βελτιώ- 
σεις-ασφαλτοστρώσεις υπ’ αρ. 17 επαρχ. οδού (τμήμα 
Πυργέλλα-Λάλουκας-Αγία Τριάδα-Αραχναίο)», Πρ/σμού: 
350.000,00 €. 

Το έργο αποτελείται από την κατηγορία εργασιών: 
Οδοποιία με προϋπολογισμό: 284.396,04 € (δαπάνη Ερ¬ 
γασιών, Γ.Ε.+Ο.Ε, απρόβλεπτα, δαπάνη ασφάλτου). 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κλπ) από την Δ/νση Τεχνικών Έργων 
Περιφερειακής Ενότητας Αργολίδας Παραλιακή οδός 
Ναυπλίου-Νέας Κίου, 21100 Ναύπλιο) μέχρι και τις 26- 
01-2012. Πληροφορίες: Σαραβάκου Αγγελική, τηλ. επικ.: 
27523-60-443,433 ΕΑΧ: 27520-22643. 

3. Η διακήρυξη του έργου έχει συνταχθεί κατά το εγκε¬ 
κριμένο από το ΥΠ.Υ.ΜΕ.ΔΙ υπόδειγμα τύπου Β'. 

4.0 διαγωνισμός θα διεξαχθεί στις 31-01-2012 ημέρα 
Τρίτη και ώρα λήξης υποβολής των προσφορών: 10:00 
π.μ. και σύμφωνα με τις διατάξεις του Ν. 3669/08 (ΚΔΕ). 
Τα συστήματα υποβολής προσφορών είναι με ενιαίο 
ποσοστό έκπτωσης [άρθρο 5 του Ν. 3669/08 (ΚΚΔΕ)] 
και με μειοδοσία στο ποσοστό οφέλους απολογιστικών 
εργασιών για την απολογιστική εργασία της ασφάλτου 
(άρθρο 9 του Ν. 3669/08). 

Στο διαγωνισμό γίνονται δεκτοί αΐ) ημεδαποί διαγωνι- 
ζόμενοι, μεμονωμένοι ή σε κοινοπραξία, εγγεγραμμένοι 
στο ΜΕΕΠ που τηρείται στη Γ.Γ.Δ.Ε., εφόσον ανήκουν 
στην Α2,1η και 2η τάξη Πτυχίου για έργα κατηγορίας 
ΟΔΟΠΟΙΙΑΣ α2) ημεδαποί διαγωνιζόμενοι, μεμονωμένοι ή 
σε κοινοπραξία, εγγεγραμμένοι στο ΜΕΕΠ που τηρείται 
στη Γ.Γ.Δ.Ε., με έδρα το Νομό και ένα δεύτερο Νομό που 
αναφέρεται στην βεβαίωση εγγραφής εφόσον ανήκουν 
στην Α2,1η, 2η και 3η τάξη Πτυχίου για έργα κατηγορίας 
ΟΔΟΠΟΙΊΑΣ. 

β) αλλοδαποί διαγωνιζόμενοι που αποδεικνύουν ότι 
κατά την τελευταία πενταετία, έχουν εκτελέσει έργα πα¬ 
ρόμοια (ποιοτικά και ποσοτικά) με το δημοπρατούμενο. 

5. Για την συμμετοχή στον διαγωνισμό απαιτείται η 
κατάθεση εγγυητικής επιστολής ύψους 5.688,00 ΕΥΡΩ, 
με ισχύ τουλάχιστον έξι (6) μηνών και 30 ημερών από 
την ημερομηνία δημοπράτησης. 

6.0 χρόνος ισχύος των προσφορών είναι 6 μήνες. 

7. Το έργο χρηματοδοτείται από πιστώσεις ΚΑΠ. 

8. Το αποτέλεσμα της δημοπρασίας θα εγκριθεί από 
την Προϊσταμένη Αρχή. 

Ναύπλιο, 10 Ιανουάριου 2012 

Ο Περιφερειάρχης 
ΠΕΤΡΟΣ ΤΑΤΟΥΛΗΣ 

-♦- 

( 8 ) 

ΘΕΡΑΠΕΥΤΗΡΙΟ ΧΡΟΝΙΩΝ ΠΑΘΗΣΕΩΝ ΕΥΒΟΙΑΣ 

Αριθμ. Δ.Σ. 37 

Ανακοινώνεται ότι το Θεραπευτήριο Χρονιών Παθήσε¬ 
ων Εύβοιας, Αποκεντρωμένη Μονάδα Κοινωνικής Φρο¬ 
ντίδας της 5ης Υ.ΠΕ ΘΕΣΣΑΛΙΑΣ & ΣΤΕΡΕΑΣ ΕΛΛΑΔΑΣ, 
προκηρύσσει Επαναληπτικό Ανοικτό Τακτικό Δημόσιο 
Διαγωνισμό για την προμήθεια υγρών καυσίμων του Θε¬ 
ραπευτηρίου, με κριτήριο κατακύρωσης την χαμηλότερη 
τιμή για χρονικό διάστημα ενός (1) έτους. 

-Προϋπολογισμός δαπάνης εκατόν επτά χιλιάδες και 
διακόσια τριάντα έξι ευρώ (107.236,00 €) συμπ/νου και 
του Φ.Π.Α. 

-Οι προσφορές που θα είναι γραμμένες στην Ελληνική 
γλώσσα, θα κατατίθενται στο γραφείο Προμηθειών του 
Θ,Χ,Π. Εύβοιας-Βαθύ Αυλίδας-Τ.Κ. 34100, θα περιλαμβά¬ 
νουν υποχρεωτικά τα δικαιολογητικά που αναφέρονται 
στο Π.Δ.118/07 και θα είναι σύμφωνες προς τους όρους 
της διακήρυξης. 

-Ημερομηνία λήξης υποβολής των προσφορών ορίζε¬ 
ται η Δευτέρα 30/01/2012 και ώρα 14.00 μ.μ. 

-Ημερομηνία αποσφράγισης των προσφορών ορίζεται 
η Τρίτη 31/01/2012 και ώρα 10.00 π.μ. 

-Αποστολή της περίληψης της διακήρυξης στην 
Ε.Ε.Ε.Κ. δεν απαιτείται. 

-Ημερομηνία δημοσίευσης της διακήρυξης στην Εφη¬ 
μερίδα της Κυβερνήσεως και στον Ελληνικό Τύπο την 
Παρασκευή 13/01/2012. 

-Η διακήρυξη του διαγωνισμού θα αναρτηθεί στην ιστο¬ 
σελίδα του Θ.Χ.Π. Εύβοιας νννννν.ΙΙΐθΓαρθΐίίποθνίαε.θΓ. 

-Πληροφορίες όλες τις εργάσιμες ημέρες από 08.00 
π.μ. έως 14.00 μ.μ. από το γραφείο Προμηθειών του 
Θ.Χ.Π. Εύβοιας-Βαθύ Αυλίδας στα τηλέφωνα 22213- 
50800,50819. 

Βαθύ Αυλίδας, 4 Ιανουάριου 2012 
Η Διοικητής 

ΕΛΙΣΑΒΕΤ ΠΟΛΥΔΟΥΛΗ 

-♦- 

Ο) 

ΝΟΜΟΣ ΘΕΣΣΑΛΟΝΙΚΗΣ 

ΔΗΜΟΣ ΧΑΛΚΗΔΟΝΟΣ 

Αριθμ. 208 

Ο Δήμος Χαλκηδόνος προκηρύσσει επαναληπτικό 
ανοικτό ΜΕΙΟΔΟΤΙΚΟ διαγωνισμό με κλειστές προσφο¬ 


ρές για την προμήθεια ανταλλακτικών για την συντή¬ 
ρηση και επισκευή των οχημάτων και μηχανημάτων, η 
οποία περιλαμβάνει και τις εργασίες συντήρησης και 
επισκευής τους προϋπολογιζόμενης δαπάνης διακοσίων 
είκοσι χιλιάδων ευρώ (220.000,00 €) με ΦΠΑ. 

Ο διαγωνισμός θα διεξαχθεί στα γραφεία του Δήμου, 
οδός Εθνικής Αντίστασης, αριθ. 36 την 06/02/2011 ημέρα 
Δευτέρα με ώρα έναρξης παραλαβής προσφορών 10:00 
π.μ. και λήξης παραλαβής προσφορών την 11:00 π.μ. 

Οι ενδιαφερόμενοι για να λάβουν μέρος στο διαγωνι¬ 
σμό, πρέπει να καταθέσουν με την προσφορά τους και 
εγγύηση συμμετοχής, με τη μορφή εγγυητικής επιστο¬ 
λής από αναγνωρισμένο τραπεζικό ίδρυμα, ποσοστού 
5 % της προϋπολογιζόμενης δαπάνης (συμπεριλαμβα¬ 
νομένου ΦΠΑ), ήτοι ύψους 11.000,00 € ΕΥΡΩ. 

Σε περίπτωση μη πραγματοποίησης του διαγωνισμού 
για οποιοδήποτε λόγο αυτός θα πραγματοποιηθεί την 
επομένη εργάσιμη μέρα την ίδια ώρα 

Για περισσότερες πληροφορίες ως προς τα δικαιο- 
λογητικά συμμετοχής και την παραλαβή της διακήρυ¬ 
ξης, οι ενδιαφερόμενοι μπορούν να απευθύνονται στο 
Δήμο, καθημερινά τις εργάσιμες ημέρες και ώρες (τηλ. 
2391330131 αρμόδια Δ. Γκαντσίδου και 2313300125 αρ¬ 
μόδιος κος Ιωάννης Κυριακίδης). 

Κουφάλια, 5 Ιανουάριου 2012 
Ο Δήμαρχος 

ΠΑΝΑΓΙΩΤΗΣ ΔΑΪΚΟΥΔΗΣ 
-♦- 

( 10 ) 

ΕΛΛΗΝΙΚΟΣ ΟΡΓΑΝΙΣΜΟΣ ΤΟΥΡΙΣΜΟΥ 
Αριθμ. 500013 

Δημόσιος ανοικτός διαγωνισμός για την επιλογή ανα- 
δόχου του έργου: «Κατασκευή, διακόσμηση, εξοπλισμός, 
αποξήλωση και απομάκρυνση από τον εκθεσιακό χώρο- 
μετά το πέρας της έκθεσης-του περιπτέρου Ε.Ο.Τ., στην 
διεθνή έκθεση τουρισμού ΒΙΤ (16-19/2/12) στο Μιλάνο 
Ιταλίας», όπως προσδιορίζεται ειδικότερα κατωτέρω: 

1. Αναθέτουσα Αρχή: Ελληνικός Οργανισμός Τουρι¬ 
σμού - Διεύθυνση Διοικητικού, με έδρα στην Αθήνα, 
Αναστασίου Τσόχα 7, Τ.Κ. 115 21, Αρ. Τηλ.: 210 8707095,- 
481, Αρ. φαξ 210 64 67 842, διαδικτυακάς τόπος νννννν. 
νίδίίθ|Γθθθθ.9Γ, διεύθυνση ηλεκτρονικού ταχυδρομείου 
πΐ3Γΐ<Θΐίη9@9ηΙο.9Γ. 

2. Κατηγορία, περιγραφή υπηρεσιών: Δημόσιος ανοι¬ 
κτός διαγωνισμός με σφραγισμένες προσφορές για την 
επιλογή αναδόχου του έργου της κατασκευής, διακό- 
σμησης, εξοπλισμού, αποξήλωσης και απομάκρυνσης 
από τον εκθεσιακό χώρο-μετά το πέρας της έκθεσης- 
του περιπτέρου του Ε.Ο.Τ. στη Διεθνή'Εκθεση Τουρισμού 
ΒΙΤ που θα πραγματοποιηθεί στο Μιλάνο Ιταλίας, από 16 
έως και 19 Φεβρουάριου 2012, μι κριτήριο τη χαυηλότερη 
τιυή. το οποίο εξειδικεύεται και περιγράφεται αναλυτικά 
στη σχετική διακήρυξη. 

3. Τόπος υποβολής προσφορών: Α. Τσόχα 7,11521 ΑΘΗ¬ 
ΝΑ, 1ος όροφος, Δ/νση ΔΙΟΙΚΗΤΙΚΟΥ, Γ εν. Πρωτόκολλο, 
Γ ραφείο 1.17. 

4. Τόπος παροχής υπηρεσιών. Χρόνος παράδοσης έργου: 
Μιλάνο Ιταλίας. Την προηγουμένη ημέρα από την ημερο¬ 
μηνία έναρξης της έκθεσης, ήτοι 15 Φεβρουάριου 2012. 

5. Τρόπος υποβολής προσφορών: 

Οι ενδιαφερόμενοι θα καταθέσουν συνολική πρόταση 

για το προκηρυσσόμενο έργο και με την ένδειξη «Για 
την επιλογή αναδόχου του έργου: «Κατασκευή, διακό- 
σμηση, εξοπλισμός, αποξήλωση και απομάκρυνση από 
τον εκθεσιακό χώρο-μετά το πέρας της έκθεσης-του 
περιπτέρου του Ε.Ο.Τ. στη Διεθνή Έκθεση Τουρισμού 
ΒΙΤ Μιλάνου Ιταλίας (16-19/02/2012)». 

Ουδεμία εναλλακτική προσφορά ή αντιπροσφορά γί¬ 
νεται δεκτή. 

6. Διάρκεια Έργου: Από την ημερομηνία σύναψης της 
σύμβασης και μέχρι 01/03/2012. 

7. Δικαίωμα συμμετοχής έχουν: Φυσικά ή Νομικά Πρό¬ 
σωπα ή ενώσεις τους και Κοινοπραξίες ή συμπράξεις, 
ημεδαπά ή αλλοδαπά, που δεν εμπίπτουν στις περι¬ 
πτώσεις που δικαιολογούν αποκλεισμό και τα οποία θα 
πρέπει να έχουν συναφή προς το έργο της παρούσας 
εξειδίκευση και αποδεδειγμένη εμπειρία, σύμφωνα με 
τα οριζόμενα στην αναλυτική διακήρυξη. 

8. Ονομασία και Διεύθυνση της υπηρεσίας από την 
οποία διατίθενται τα έγγραφα-στοιχεία του Διαγωνι¬ 
σμού: Δ/νση Διοικητικού (Γραφείο 5.19), Αν. Τσόχα 7,115 
21 Αθήνα. 

9. Προθεσμία υποβολής προσφορών: 23 Ιανουάριου 
2012 ώρα 11:00 π.μ. 

10. Οι προσφορές πρέπει να συνταχθούν στην ελλη¬ 
νική γλώσσα. 

11. Κατά την αποσφράγιση των προσφορών έχουν 
δικαίωμα να παρίστανται πρόσωπα, νομίμως εξουσι¬ 
οδοτημένα. 

12. Η αποσφράγιση των προτάσεων θα γίνει στην 
Αθήνα, Α. Τσόχα 7, την 23 Ιανουάριου 2012 και ώρα 
11:30 π.μ. 

13. Οι συμμετέχοντες στον διαγωνισμό πρέπει να κα¬ 
ταθέσουν εγγυητική επιστολή συμμετοχής για το σύ¬ 
νολο του προϋπολογισμού του έργου, συμπεριλαμβα¬ 
νομένου Φ.Π.Α. ήτοι εγγυητική επιστολή ποσού 5.135.25 
ευρώ, (ποσό ίσο με το 5% επί του Π/Υ συν Φ.Π.Α.) 

14. Όροι πληρωμής: Αναφέρονται στην αναλυτική δι¬ 
ακήρυξη. 

15. Ο συνολικός προϋπολογισμός του έργου είναι 
ύψους ποσού ευρώ εκατόν δύο χιλιάδων επτακοσίων 
πέντε (102.705,00 €) συμπεριλαμβανομένου Φ.Π.Α. 

16. Ημερομηνία αποστολής της παρούσας προς δημο¬ 
σίευση στον ελληνικό τύπο: 4 Ιανουάριου 2012. 

17. Τυχόν ενστάσεις κατά της διενέργειας του Δι¬ 
αγωνισμού μπορούν να υποβληθούν εγγράφως στον 
Ε.Ο.Τ., Δ/νση Διοικητικού/Γενικό Πρωτόκολλο, Α. Τσόχα 
7, (1ος όροφος), 11521 Αθήνα, μέσα στο μισό του χρονικού 
διαστήματος από τη δημοσίευση της παρούσας προ¬ 
κήρυξης μέχρι την ημερομηνία λήξεως της προθεσμίας 
υποβολής των προσφορών με κατάθεση παράβολου 
χιλίων ευρώ (1.000,00€). 

Αθήνα, 4 Ιανουάριου 2012 

Ο Γ ενικός Γ ραμματέας 
ΓΕΩΡΓΙΟΣ ΚΟΛΕΤΣΟΣ 

-♦- 

( 11 ) 

ΕΛΛΗΝΙΚΟΣ ΟΡΓΑΝΙΣΜΟΣ ΤΟΥΡΙΣΜΟΥ 
Αριθμ. 500021 

Διεθνής ανοικτός διαγωνισμός για την επιλογή αναδό¬ 
χου του έργου: «Κατασκευή, εξοπλισμός (συμπεριλαμβα¬ 
νομένου του οπτικοακουστικού εξοπλισμού), διακόσμη- 


ση και-μετά το πέρας της κάθε έκθεσης-αποξήλωση και 
απομάκρυνση από τον εκθεσιακό χώρο των περιπτέρων 
του Ε.Ο.Τ. στις διεθνείς εκθέσεις τουρισμού ΓΓΒ Βε¬ 
ρολίνου (7-11/3/12) και ΙΜΕΧ Φρανκφούρτης (22-24/5/12) 
στην Γερμανία», όπως προσδιορίζεται ειδικότερα κα¬ 
τωτέρω: 

1. Αναθέτουσα Αρχή: Ελληνικός Οργανισμός Τουρι- 
σμού-Διεύθυνση Διοικητικού-Τσόχα 711521 ΑΘΗΝΑ-Πλη- 
ροφορίες τηλ.: 210-8707095-2108707481 ί3χ: 210-6467842, 
210-6466091, νννννν.νίείΐρΐ'θθοθ^ι·- Θ-πΐ3ίΙ:πΐ3ΐ1<Θΐίη9@9ηΙο. 

2. Κατηγορία, περιγραφή υπηρεσιών: Διεθνής ανοι¬ 
κτός διαγωνισμός με σφραγισμένες προσφορές για την 
επιλογή αναδόχου του έργου της κατασκευής, εξοπλι¬ 
σμού (συμπεριλαμβανομένου του οπτικοακουστικού 
εξοπλισμού), διακόσμησης και-μετά το πέρας της κάθε 
έκθεσης-αποξήλωσης και απομάκρυνσης από τον εκ¬ 
θεσιακό χώρο των περιπτέρων του Ε.Ο.Τ. στις διεθνείς 
εκθέσεις τουρισμού ΙΤΒ Βερολίνου (7-11/3/12) και ΙΜΕΧ 
Φρανκφούρτης (22-24/5/12) στην Γερμανία, Υ9 κριτήριο 
τη χαμηλότερη συνολικά τιμή, το οποίο εξειδικεύεται και 
περιγράφεται αναλυτικά στη σχετική διακήρυξη. 

3. Τόπος υποβολής προσφορών: Τσόχα 7,11521 ΑΘΗΝΑ, 
1ος όροφος,-Διεύθυνση Διοικητικού Γ ενικό Πρωτόκολλο, 
Γ ραφείο 1.17. 

4. Τόπος παροχής υπηρεσιών-Χρόνος παράδοσης 
έργου: 

Βερολίνο, Γερμανίας-Την προηγουμένη ημέρα από την 
ημερομηνία έναρξης τηςΈκθεσης, ήτοι 6 Μαρτίου 2012. 
Φρανκφούρτη, Γ ερμανίας-Την προηγουμένη ημέρα από 
την ημερομηνία έναρξης της 

Έκθεσης, ήτοι 21 Μαίου 2012. 

5. Τρόπος υποβολής προσφορών: 

Οι ενδιαφερόμενοι θα καταθέσουν προσφορά για το 
προκηρυσσόμενο έργο και με την ένδειξη: Για την επι¬ 
λογή αναδόχου του έργου: «Κατασκευή, εξοπλισμός (συ¬ 
μπεριλαμβανομένου του οπτικοακουστικού εξοπλισμού), 
διακόσμηση και-μετά το πέρας της κάθε έκθεσης-απο¬ 
ξήλωση και απομάκρυνση από τον εκθεσιακό χώρο των 
περιπτέρων του Ε.Ο.Τ. στις διεθνείς εκθέσεις τουρισμού 
ΓΓΒ Βερολίνου (7-11/3/12) και ΙΜΕΧ Φρανκφούρτης (22- 
24/5/12) στην Γ ερμανία». Ουδεμία εναλλακτική προσφο¬ 
ρά ή αντιπροσφορά γίνεται δεκτή. 

6. Διάρκεια Έργου: Από την υπογραφή της σύμβασης 
μέχρι τις 4 Ιουνίου 2012. 

7. Δικαίωμα συμμετοχής έχουν: Φυσικά ή Νομικά Πρό¬ 
σωπα ή ενώσεις τους και Κοινοπραξίες ή συμπράξεις, 
ημεδαπά ή αλλοδαπά, που δεν εμπίπτουν στις περι¬ 
πτώσεις που δικαιολογούν αποκλεισμό και τα οποία θα 
πρέπει να έχουν συναφή προς το έργο της παρούσας 
εξειδίκευση και αποδεδειγμένη εμπειρία, σύμφωνα με 
τα οριζόμενα στην αναλυτική διακήρυξη. 

8. Ονομασία και Διεύθυνση της υπηρεσίας από την 
οποία διατίθενται τα έγγραφα στοιχεία του Διαγω¬ 
νισμού: ΔΙΕΥΘΥΝΣΗ ΔΙΟΙΚΗΤΙΚΟΥ (Γραφείο 5.19), Αν. 
Τσόχα 7,115 21 ΑΘΗΝΑ. 

9. Προθεσμία υποβολής προσφορών: 20 Φεβρουάριου 
2012 και ώρα 12:00. 

10. Οι προσφορές πρέπει να συνταχθούν στην ελλη¬ 
νική γλώσσα. 

11. Κατά την αποσφράγιση των προσφορών έχουν 
δικαίωμα να παρίστανται πρόσωπα, νομίμως εξουσι¬ 
οδοτημένα. 

12. Η αποσφράγιση των προσφορών θα γίνει στην 
Αθήνα, Τσόχα 7, την 20 Φεβρουάριου 2012 και ώρα 12:30 
μ.μ. 

13. Ο συνολικός προϋπολογισμός του έργου είναι 
ύψους μέχρι 505.100,00 € πλέον Φ.Π.Α. 

14. Οι συμμετέχοντες στον διαγωνισμό πρέπει να 
καταθέσουν εγγυητική επιστολή συμμετοχής ποσού 
31.063,65 ευρώ, ίσο με το 5% του προϋπολογισμού συ¬ 
μπεριλαμβανομένου Φ.Π.Α. 

15. Όροι πληρωμής: Αναφέρονται στην αναλυτική δι¬ 
ακήρυξη. 

16. Ημερομηνία αποστολής της παρούσας προς δη¬ 
μοσίευση στον ελληνικό τύπο: 05/01/2012. 

17. Τυχόν ενστάσεις κατά της διενέργειας του Δι¬ 
αγωνισμού μπορούν να υποβληθούν εγγράφως στον 
Ε.Ο.Τ., Δ/νση Διοικητικού/Γενικό Πρωτόκολλο, Α. Τσόχα 
7, (1ος όροφος), 11521 Αθήνα, μέσα στο μισό του χρονικού 
διαστήματος από τη δημοσίευση της παρούσας προ¬ 
κήρυξης μέχρι την ημερομηνία λήξεως της προθεσμίας 
υποβολής των προσφορών με κατάθεση παράβολου 
χιλίων ευρώ (1.000,00€). 

Αθήνα, 5 Ιανουάριου 2012 

Ο Γενικός Γραμματέας 

ΓΕΩΡΓΙΟΣ ΚΟΛΕΤΣΟΣ 

-♦- 

( 12 ) 

ΠΕΡΙΦΕΡΕΙΑ ΚΡΗΤΗΣ 
ΔΗΜΟΣ ΠΛΑΤΑΝΙΑ 

Αριθμ. 30754 

Ο Δήμος Πλατανιά προκηρύσσει διεθνή ανοικτό δια¬ 
γωνισμό με σφραγισμένες προσφορές και κριτήριο τη 
συμφερότερη προσφορά για την «ΠΡΟΜΗΘΕΙΑ ΥΛΙΚΩΝ- 
ΜΕΣΩΝ ΕΞΟΠΛΙΣΜΟΥ ΓΙΑ ΠΡΟΛΗΨΗ ΚΑΙ ΑΝΤΙΜΕΤΩΠΙΣΗ 
ΦΥΣΙΚΩΝ ΚΑΤΑΣΤΡΟΦΩΝ Δ.ΠΛΑΤΑΝΙΑ Ν. ΧΑΝΙΩΝ». 

Για τη διενέργεια του παρόντος διαγωνισμού και την 
εκτέλεση της προμήθειας ισχύουν: 

1. Η με αριθμό 11389/93 απόφαση του Υπ. Εσωτερικών 
«περί εκδόσεως του Ενιαίου Κανονισμού Προμηθειών 
Ο.Τ.Α.» (ΦΕΚ Β'185/23-3-93) 

2. Ο Ν. 3463/2006 (ΦΕΚ 114/Τ.Α78-2-2006) «Κύρωση του 
κώδικα δήμων και κοινοτήτων» 

3. Ο Ν. 2286/95 «Προμήθειες Δημοσίου Τομέα & Ρύθ¬ 
μιση συναφών θεμάτων» 

4. Οι σχετικές σε ισχύ εγκύκλιοι που έχουν εκδοθεί 
κατά καιρούς και αφορούν προμήθειες Ο.Τ.Α. και όταν 
αυτές δεν έρχονται σε αντίθεση με το Ν. 2286/95 


5. Το Π.Δ. 118/2007 (ΦΕΚ 150/Α/10-7-2007) «Κανονισμός 
Προμηθειών Δημοσίου (Κ.Π.Δ.)» 

ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ ΜΕΛΕΤΗΣ: 276.750,00€ 
(ΜΕ ΦΠΑ) 

Θα χρηματοδοτηθεί από το πρόγραμμα Ε.Π. ΚΡΗΤΗΣ 
ΚΑΙ ΝΗΣΩΝ ΑΙΓΑΙΟΥ 2007-2013 στο πλαίσιο του Άξονα 
Προτεραιότητας-7, του Ε.Π. «ΑΕΙΦΟΡΟΣ ΑΝΑΠΤΥΞΗ ΚΑΙ 
ΠΟΙΟΤΗΤΑ ΖΩΗΣ ΣΤΗΝ ΠΕΡΙΦΕΡΕΙΑ ΚΡΗΤΗΣ», το οποίο 
συγχρηματοδοτείται από το Ε.Τ.Π.Α. (Ευρωπαϊκό Ταμείο 
Περιφερειακής Ανάπτυξης). Η δημοπρασία θα διενεργη- 
θεί στα Γ ραφεία του Δημοτικού Καταστήματος Δ. Πλα- 
τανιά στο Γεράνι, την 21η του μηνός Φεβρουάριου έτους 
2012, ημέρα Τρίτη ενώπιον επιτροπής που έχει συσταθεί 
σύμφωνα με το άρθρο 46 του ΕΚΠΟΤΑ (ΥΑ11389). 

Ώρα λήξης της υποβολής προσφορών ορίζεται η 10:00 
π.μ. 

Στη δημοπρασία γίνονται δεκτοί: 

α. Έλληνες πολίτες β. Αλλοδαποί γ. Νομικά πρόσωπα 
ημεδαπά ή αλλοδαπά δ. Συνεταιρισμοί ε. Ενώσεις προ¬ 
μηθευτών που υποβάλλουν κοινή προσφορά. 

Οι ανωτέρω για να γίνουν δεκτοί στο διαγωνισμό 
οφείλουν να καταθέσουν όλα τα στοιχεία που περι- 
γράφονται λεπτομερώς στη λεπτομερή διακήρυξη της 
δημοπρασίας. 

Η εγγύηση συμμετοχής στη δημοπρασία ορίζεται 
σε 5% της προϋπολογιζόμενης αξίας της προμήθειας 
πλέον ΦΠΑ (13.837,5 €) και θα απευθύνεται στο Δήμο 
Πλατανιά. 

Πληροφορίες και τεύχος τεχνικών προδιαγραφών και 
διακήρυξης διατίθενται από το Δήμο Πλατανιά (Δημο¬ 
τικό κατάστημα Δήμου Πλατανιά στο Γεράνι, Νομού 
Χανιών για πληροφορίες Λουκάς Στάθης, τηλ 28210 
83976 και Παπαδοπούλου Ε. τηλ 28210 83977 φαξ 28210 
61628 με καταβολή 10,00 ευρώ για κάλυψη δαπάνης 
φωτοαντιγραφικών ή αποστέλλονται ταχυδρομικώς σ’ 
αυτούς με έξοδά τους. Τα στοιχεία αυτά χορηγούνται 
στους ενδιαφερομένους εφόσον ζητηθούν εμπρόθεσμα 
το αργότερο έως την Τρίτη 14/02/2012 

Η υπόψη διακήρυξη αποστέλλεται προς δημοσίευση 
στην Επίσημη Εφημερίδα της Ευρωπαϊκής Ένωσης την 
23η Δεκεμβρίου 2011. 

Η παρούσα περίληψη διακήρυξης επέχει θέση μόνον 
ανακοίνωσης και δεν υποκαθιστά την αναλυτική διακή¬ 
ρυξη του διαγωνισμού. 

Γ εράνι, 22 Δεκεμβρίου 2011 
Ο Δήμαρχος 

ΙΩΑΝΝΗΣ ΜΑΛΑΝΔΡΑΚΗΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ίΐοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΓΟίτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐι·) 


Ηλεκτρονική Διεύθυνση: ήίίρ://νννννν.βί.9Γ ■ θ-γπ3ΪΙ: ννβόπΐ33ίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 1 2000091301 1 20008 * - 

















